
                                                            Avizat Serviciul Juridic
                                                            Prin raport de avizare nr. ______ / ___________

Raport de specialitate
privind aprobarea alipirii imobilelor terenuri, având 63357 și NC 70421, situate în Drobeta Turnu Severin, rezultând imobilul teren având NC 70622 - Strada Severinului


            Prin referatul de aprobare nr. _______/___________, Viceprimarul Municipiului Drobeta Turnu Severin, domnul Daniel Olimpiu Cîrjan, propune adoptarea unui proiect de hotărâre de consiliu local privind aprobarea alipirii imobilelor terenuri, având NC 63357 și NC 70421, situate în Drobeta Turnu Severin, rezultând imobilul teren având NC 70622 - Strada Severinului.
	Analizând proiectul de hotărâre am constatat că a fost elaborat în conformitate cu prevederile legale, în speță :
· dispozițiile art. 879 alin. (1) din Legea nr. 287/2009 privind Codul civil conform cărora ”imobilul înscris în cartea funciară se poate modifica prin alipiri, dacă mai multe imobile alăturate se unesc într-un imobil sau dacă se adaugă o parte dintr-un imobil în alt imobil ori, după caz, se mărește întinderea acestuia”;
· dispozițiile art. 880 alin (1) din Legea nr. 287/2009 privind Codul civil conform cărora ”în caz de alipire sau dezlipire, imobilele rezultate se vor transcrie în cărți funciare noi, cu menționarea noului număr cadastral pentru fiecare imobil, iar cartea funciară sau, după caz, vechile cărți funciare se vor închide, fără a se mai putea redeschide pentru alte înscrieri”;
· dispozițiile art. 25 alin. (2) din Legea nr. 7/1996 privind cadastrul și publicitatea imobiliară conform cărora ”actele de alipire și dezlipire a imobilelor înscrise în cartea funciară se încheie în forma autentică”;	
· dispozițiile art. 27 din Legea nr. 7/1996 conform cărora ”imobilele ce aparțin domeniului public și privat al statului sau, după caz, al unității administrativ-teritoriale se vor înscrie în cărți funciare speciale ale unității administrativ teritoriale pe care sunt situate, cu excepțiile prevăzute de lege, iar cărțile funciare speciale se țin de către birourile teritoriale ale oficiului teritorial”.
De asemenea, conform prevederilor art. 130 alin. (6) din Ordinul Directorului General al Agenției Naționale de Cadastru și Publicitate Imobiliară nr. 600/ 08.02.2023 privind aprobarea Regulamentului de avizare, recepție și înscriere în registrul de carte funciară ”operațiunea de dezlipire/alipire a unui imobil este considerată  finalizată în momentul înscrierii actului autentic de dezlipire/alipire în cartea funciară”.
Având în vedere adresa Direcției Dezvoltare Locală înregistrată sub nr. 25501/03.07.2023, considerăm că adoptarea proiectului este necesară și oportună pentru îndeplinirea obiectivului ”Reabilitare căi rulare transport public, inclusiv piste bicicliști”.
Susținerea proiectului din punct de vedere legal este fundamentată pe dispozițiile art. 84 art. 129 alin. 1, alin. 2 lit. (c), art. 139 alin. 1, alin. 3 lit. (g), din O.U.G. nr. 57/2019 privind Codul administrativ,  dispozițiile art. 879 alin. (1) respectiv 880 alin. (1) din Legea nr. 287/2009 privind Codul civil, dispozițiile art. 25 alin. (2) și ale art. 27 din Legea nr. 7/1996 privind cadastrul și publicitatea imobiliară republicată și actualizată, dispozițiile art. 127-130 din Ordinul Directorului General A.N.C.P.I. nr. 600/08.02.2023.
		În acest sens, în conformitate cu dispozițiile art. 136 alin. 8 lit. (b) din O.U.G. nr. 57/05.07.2019 privind Codul administrativ, a fost întocmit raportul de specialitate al Direcției Patrimoniu cu privire la aprobarea alipirii imobilelor terenuri, având NC 63357 și NC 70421, situate în Drobeta Turnu Severin, rezultând imobilul teren având NC 70622 - Strada Severinului.
		Proiectul de hotărâre cu întreaga documentație va fi supus spre dezbatere și aprobare în ședința Consiliului Local al Municipiului Drobeta Turnu Severin.

              Director,                                                    Șef Serviciu Administrare Terenuri,                 
          Radu Lăpădat                                                                  Felix Nuhaiu                                
                           


        Serviciul Cadastru,                                                                 Referent,     
          Adela Pârcioaga                                                               Laura Stoican

